b'\n_START_ARTICLE_\nJo\xc5\xbeef Godni\xc4\x8d (mlaj\xc5\xa1i)\n_START_SECTION_\n\xc5\xbdivljenje in delo\n_START_PARAGRAPH_\nBil je sin cerkvenega oskrbnika in ne\xc4\x8dak \xc5\xbeupnika Jo\xc5\xbeefa Godni\xc4\x8da starej\xc5\xa1ega. Ve\xc4\x8dino svoje mladosti je pre\xc5\xbeivel pri stricu, ko je bi ta v letih 1894\xe2\x88\x921917 kurat v Grgarju. Bogoslovje je \xc5\xa1tudiral v Gorici in bil tu 14. julija 1907 posve\xc4\x8den v ma\xc5\xa1nika. Kot kaplan je slu\xc5\xbeboval v Vol\xc4\x8dah pri Tolminu, bil vikar na_NEWLINE_Ravnici pri Gorici, med 1. svetovno vojno pa voja\xc5\xa1ki kurat. Leta 1921 je postal dekan v Dornberku in tu ostal do smrti. Delavnosti, natan\xc4\x8dnosti in velike gore\xc4\x8dnosti se je navzel \xc5\xbee pri stricu. V Ravnici je ustanovil Marijino dru\xc5\xbebo, v Dornberku pa je vsako leto pripravil duhovne vaje. Mnogo skrbi, truda in sredstev pa je posvetil dornber\xc5\xa1ki \xc5\xbeupnijski cerkvi, katero je v celoti prenovil, ji oskrbel novo oltarno sliko sv. Danijela, krstilnik in orgle. Najpomembnej\xc5\xa1e delo pa je storil, ko je poleg zakristije zgradil cerkveno dvorano, kjer je lahko v sloven\xc5\xa1\xc4\x8dini u\xc4\x8dil verouk, ki je bil od fa\xc5\xa1isti\xc4\x8dnih oblasti v \xc5\xa1oli prepovedan.'